Burgdorf - Alemannische Wikipedia

# Burgdorf

### Us der alemannische Wikipedia, der freie Dialäkt-Enzyklopedy

# [ändere] Stadt Burdlef

D Stadt Burgdorf, s sogenannte "Tor zum Ämmitau", isch e Stadt mit Hystorische Muure, ca. 20 Kilometär vo Bern. D Iwonerzau belouft sech uf ungfähr 15'000 Iwoner (Stand April 2007) [1]

## [ändere] Schloss

Schloss Burgdorf

Es git es Schloss ds Burdlef. Das Schloss isch so richtig ds Wahrzeichä vo Burdlef, ou der Name chunnt vo dem Schloss. Eigentlich isch es meh e Burg, aber es isch zu Zähringerszyte haut aus Schloss brucht wordä. Im Schloss obä si drü verschidäni Museums, ds Gold museum, ds Vöukerchunde und ds Schlossmuseum. Ou ds Gricht und d Ungärsuechigshaft si im Schloss obä. Vom Schloss us chame eigentläch ganz Burdlef überblickä, ou wenn mä kei Itrit wot zahle chamä uf üsi Badi go abä luegä.

## [ändere] D Altstadt

D Altstadt isch ufem Hogär obe und het no richtig Hystorischi Hüsär. Ir Altstadt obe si bischpiuswis d Stadtbibliothek, dr Manor, und ds Chino Chronä. Es het ou no e Chleidärvögele, e Poscht und nid ds vergässe der Buchmann, der Spilwahrehändlär. Empfählenswärt isch ds Teegärtli, dert chame verschidenschte Tee choufä, fasch so wie ds Bern der Haribo-Lade, nur viu gsündär.

## [ändere] D Ungerstadt

Ir Ungerstadt isch eigentläch aues Modernä. Der Neumarkt, mitem Migros, Denner, Reisebüro usw. D Mergelä (unverkennbar) mitem InterDiscount und em Vögele Schuhe. Ir Ungerstadt isch ou der Houptbahnhof und die meischtä Banke (D UBS isch aus einzigi Bank ir Oberstadt/Altstadt). Für Kunschtinteressierti hets ds Gertsch Museum, grad vorem Äntelipark. Im Chino Rex chöme immer die nöischtä Fiume.

# [ändere] Prominänz

## [ändere] Firmenä

Es git grossi Firmenä in Burgdorf, wie Roche, YpsoMed, Aebi, Sewer RondoDoge oder ESA.

## [ändere] Personä

Es git viu Lokali Prominänz, aber ou Schwizerprominänz chunnt vo Burdlef

- d Birgit Steinegger wo aube ir Sändig Total Birgit chunnt het ihri Wurzlä in Burgdorf.
- Dr Herr Michu, einä vo de richschtä Manne ir Schwiz

# [ändere] Partys

## [ändere] Markthalle

Diä fetischtä Partys wie bischpiuswis ds Baarfestival finge ir grosse Markthallä hinger der Schütz stadt. Vor der Markthalle isch aube ou no Fiehmärit

## [ändere] Solätä

Sollenität isch öppis wome bischpiuswis ou in Murtä kennt, ds isch es traditionells Schuelärfescht, mit Umzug düre Tag und Feschdetä am Obe.

# [ändere] Weblinks

burgdorf.ch

## [ändere] Fuessnote

1. ↑ http://www.burgdorfer-innopreis.ch/index.php?id=18&backPID=18&tt_news=519

Vun "http://als.wikipedia.org../../../b/u/r/Burgdorf.html"

Kategori: Ort (Kanton Bärn)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Español
- Français
- Italiano
- Nederlands
- Português
- Русский
- Svenska